Revolucija karanfila
<s>Karanfilska revolucija ili Revolucija karanfila (), ponekad navođena jednostavno kao 25. april () je puč koji je u Portugalu 25. aprila 1974. izvela grupa lijevo orijentiranih oficira portugalskih oružanih snaga organiziranih u Pokret oružanih snaga (MFA), a kojim je svrgnut dotatadašnji desničarski autoritarni režim tzv. Nove države (Estado Novo) koji je Portugalom vladao od 1926. godine, i koji se često nazivao najdugotrajnijom diktaturom u historiji Evrope.</s><s>Uzrok puča je bio u nezadovoljstvu politikom režima kojom su se po svaku cijenu nastojale održati prekomorske kolonije, a što je krajem 1960-ih dovelo do dugotrajnih i skupih ratova sa pokretima za nezavisnost u Africi, kao i izuzetno nepopularne masovne regrutacije.</s><s>MFA i njeni pristaše su iza ponoći 25. aprila zauzeli strateške točke u Lisabonu, a na vijest o puču su građani spontano izašli na ulice da im pruže podršku, noseći karanfile po kojima je revolucija dobila ime.</s><s>Nakon šest sati su premijer Marcelo Caetano i predsjednik Americo Tomas pobjegli u Brazil, a MFA potom uspostavila Huntu nacionalnog spasa koja je započela proces tranzicije u demokratski poredak i godinu dana kasnije organizirala prve slobodne višestranačke izbore.</s><s>Karanfilska revolucija je, pak, imala dramatične posljedice i na vanjskopolitičkom planu - bivšim kolonijama (Angola, Mozambik, Gvineja Bisau, Kapverdi) je sljedeće godine pružena nezavisnost (uz izuzetak Macaua koji će Kini biti predan tek 1999. godine).</s><s>Portugal je ostao član NATO-pakta, a 1986. se priključio Evropskoj ekonomskoj zajednici.</s>

<s>1974
Historija Portugala</s>

